
PICT0, Nova Pasigrafio 

En Ia numero cle la 1-a de septem- 
bro 1956 de la nederlanda semajna 
revuo PANORAMA, la redakcio pu- 
blikigis longan artikolon verkitan de 
S.ro Mag. J. Klaarenbeek pri nova 
pasigrafio, eltrovita de la nederlan- 
dano S.ro Janson el Wassenaar. La 
titolo de la artikolo estas: „Picto, 
kent geen grenzen” (Picto, ne konas 
fimojn.) 

Ne estus por ni motivo skribi pri 
ĉi tiu nova pasigrafio, ĉar ni esper- 
antistoj ja scias tre bone, ke ankaŭ 
en la pasinteco jam aperis diversaj 
pasigrafioj, kiuj fakte havis neniam 
praktikan valoron, se en la nomita 
artikolo ne estus io dirita ankaŭ pri 
Esperanto, kion ni ne povas ne kri~ 
tiki. 

La leganto juĝu mem. Ni citas en 
esperanta traduko. 

„La ideo krei novan lingvon, kiu 
estus komprenebla vor ciuj popo- 
loj de la iero jayn okupas multajn 
cerbojn. Ceiere sen decidigaj suk- 
cesoj. Oni rakontis al ni, ke la 
nombro de artefaritaj lingvoj estas 
proksimume S00. La kreajo de D.ro 
Zamenhof, kiun ni nomas Esperan- 
to ankorav plej bone sukcesis . La 
revo de la eltrovinto tamen ne ple- 
numiĝis, mondvasta disvastiĝo ne 
okazis. 

„Kaj tio estas tre bone kompre- 
nebla, diris S.ro Janson, la eltro- 
vinto de „Picto”. Vi povas diri, kion 
vi volas sed Esperanto restas mal- 
facila. La maniero en kiu la vortoj 
en tiu lingvo formas frazojn estas 
tute bazita sur la malnova latino 
kaj do multe pli komplika ol tiu 
de la plej multaj ne-eŭropaj lin - 
gvoj.” 

Laŭ nia opinio, ĉi tiuj paroloj de 
S.ro Ĵanson tre klare montras, ke li 
scias absolute nenion pri Esperanto 
nek pri la esperanto-movado en la 
tuta mondo. La revo de D.ro Zamen- 
hof ne realiĝis!!! Tion oni kuraĝas 
diri en tempo, kiam ĉiutage Esperanto 
estas disaŭdigata per la radio; kiam 
ĉiujare internaciaj esperanto-kongre- 


soj estas aranĝataj en kiuj partopre- 
nas miloj da personoj el pii ol 30 lan- 
doj; kiam Esperanto estas instruata 
en multaj lernejoj en la tuta mondo; 
kiam UNESKO akceptis la konatan 
rezolucion kaj Universala Esperanto 
Asocio akiris konsuitativan pozicion 

ĉe UNESKO; kiam . sed ni ne 

daŭrigu, la faktoj jam parolas por 
si mem. En 1954 okazis nia Univer- 
sala Kongreso en Harlemo, en la tuja 
proksimeco de la loĝloko de S.ro 
Janson, ĉu li ne aŭdis aŭ legis la 
plej malgrandan sciigon pri tio? 

Esperanto estas malfacila, la vor- 
tordo baziĝas sur la malnova Latino, 
asertas S.ro Janson. De kie li prenis 
tiun saĝecon? Se tio estus vera, kial 
ekz. Japanoj lernas Esperanton ses- 
foje pli facile ol iun ajn okcidentan 
lingvon? Estas ne ĝuste tial ĉar 
la vortordo en Esperanto estas sim- 
pla kaj logika kaj ĉar ambaŭ lingvoj 
apartenas al t.n. aflutinaj lingvoj? 

S.ro Janson jam revas pri tio, ke 
lia sistemo estos uzata en internaciaj 
kongresoj en kiuj la paroladoj estos 
montritaj per projekcia aperato sur 
ekrano por ke ĉiuj ĉeestantoj povu 
„legi” ĝin laŭ ĉies gepatra lingvo! 
La sistemo konsistas el proksimume 
300 diversaj signoj kun 12 akcesoraj 
signoj per kiuj oni povas esprimi ĉion 
kion oni volas. Ni, ni lasu al S.ro 
Janson sian revon sed ni timas ke ĝi 
ne baldaŭ plenumiĝos. 

F. Weeke. 


La Nova Estraro de U.E.A. 

En la Universala Kongreso de U.E. 
A. en Kopenhago estis elektata nova 
estraro, kiu konsistas nun el jenaj 
personoj: 

Prez. Prof. D.ro G. Canuto, Italujo. 
Vic. Prez. S-ro P. M. Mabesoone 

Nederlando 

Vic. Prez. S.ro H. Holmes, Britujo 
Ĝen. Sekr. Prof. D.ix) I Lapenna. 
Membroj D.ro Inĝ. G. Azzi, Italujo. 

S.ro R. Llech Wa!ter, Francujo 
D.ro W. Herrmann, Germanujo. 


Laŭ sciigo de S.ro A. W. Withoos, 
Sekr. de la L.K.K., Viottastr. 11, Eind- 
hoven okazos en 1957 la 

BENELUKSA 

ESPERANTO-KONGKESO 

en la lumurbo EINDHOVEN, Neder- 
lando. 

Pliaj informoj sekvos en venontaj 
numeroj. 


Tero el Akvo 

Kara gelegantoj, ne opiniu, ke la 
titolo aludas ian fabelon. Tute kon- 
traŭe, ĝi estas vera realaĵo, kiu post 
la 13a de septembro 1956 pli kaj pli 
evidentiĝos, ĉar en tiu dato je 9 min- 
utoj post la 13a horo, oni fermis la 
lastan truon en la 90 kilometrojn lon- 
ga digo ĉirkaŭ la venonta poldero „0- 
rienta Flevolando”, kiu estas parto 
de nia iama Suda Maro. 15 minutojn 
post la 16a horo en la sama tago Ŝia 
Reĝina Moŝto Juliana ekfunkciigis la 
grandajn pumpilojn grupigitajn en tri 
konstruaĵoj nomitaj Wortman, Colijn 
kaj Lovink. Ĉi tiuj pumpiloj de nun 
seninterrompe laboros por forigi la 
akvoamason kiu troviĝas interne de 
la ĉirkaŭanta digo kaj kiu havas sur- 
facon de 54200 hektaroj. La kapacito 
de la pumpiloj kune estas 4000 M3 en 
minuto t.e. la pumplioj en ĉiu minuto 
forigas 4000 M3 da akvo kun la sekvo 
ĉiutage la akvonivelo malleviĝas unu 
centimetron kaj daŭros proksimume 
ok monatojn antaŭ ol ĉiom da akvo 
estos forigita kaj aperos la seka grun- 
do. Post tio povos komenci la prepa- 
raj laboroj por la kulturado de la 
grundo. Jam nun oni fosis tiucele lon- 
gajn kanalojn en la fundo por ke la 
lastaj restoj de la akvo povu facile 
alflui al la pumpiloj kaj kiam poste 
la tero iom sekiĝis oni komencos fosi 
la sulkojn por la drenado por ke an- 
kaŭ la akvo kiu troviĝas pli profun- 
de en la tero povu forflui. Sed ankaŭ 
poste, estas necese, ke eventuala tro- 

(daŭrigo p. 5) 

tradukita el la originala 
maZnovnederlanda Zingvo 
de K. Ruig, 

Enkonduko originale ver- 
kiia en Esp, de K, Ruig. 

En 1555 naskiĝis Willem Barentsz. 
sur la nederlanda marista insulo Ter- 
schelling en la vilaĝo Formerum. 

Willem Barentsz studis la naviga- 
cion. 

Li partoprenis la vojaĝojn en 1594, 
1595 kaj 1596 por trovi nordorientan 
vojon al Tndio. Antaŭe li partoprenis 
kiel ŝipestro 2 tiajn vojaĝojn, „voja- 
ĝojn al Ĝinio”, kiel li mem diras. 

La vojaĝo en 1596 fariĝis lia lasta. 

Kune kun Jakob Heemskerk, la ŝi- 
pestro, li partoprenis kiel navigisto 
kaj scienca gvidisto la vojaĝon kiu 
fariĝis fama pro la travintrado sur 
Nova-Zemblo. Ili travintradis tie en 
la „Behouden Huys” (Sendanĝera 
Domo), konstruita el ligno de ilia ŝipo 
kiu englaciiĝis. 

Post la polusa vintro, dum la revo- 
jaĝo en boato, Barentsz mortis. 

La ŝipano Gerrit de Veer priskribis 
la vojaĝojn kaj ]a travintradon. Tiu- 
ĉi verko famiĝis sub la nomo „la 
taglibro de Gerrit de Veer”. 

La 14-an de junio 1597 la ekspedicio 
forlasis la travintrejon per memkon- 
struita boato kaj barĝo. 

Ni nun donu la parolon al Gerrit 
de Veer. 

.. La 14an de Junio, matene je la 

orienta. Suno (4h. 30 m. a.m.) ni for- 
velis en Difavoro de la lando de Nova 
Sempla kaj la eterna Glacio per niaj 
barĝo kaj barko per okcidenta vento,- 
kaj al direktis o.n.o. 1) kaj velis tiun 
tagon ĝis Eylandts hoeck (== Insula 
angulo) 5 mejlojn, sed nia ko- 
menco ne estis tre bona ĉar tie 
ni reenglaciiĝis, car la glacio tie 
estis ankoraŭ tre abunda kaj 
forta, kio al ni donas ne malgran- 
dan zorgon kaj timon. Tie estante, 
ni surbordiĝis kvarope por esplori la 
ĉirkaŭaĵon kaj ni kaptis 4 birdojn ki- 
ujn ni trafĵetis per rifŝtonoj. 

La 15an la glacio estis iom foriĝin- 
ta, kaj tiam ni ekvelis per suda vento 
kaj ŝipis preter la Hoofthoeck (kaj 
Vlissingher hooft (= Kap-angulo kaj 
Vlissingena (Flushing-kapo) en nor- 
dorienta direkto kaj poste norden ĝis 
Kabo de Sopiro, veturinte proksimu- 
me 13 marmejlojn kaj restis ĝis la 
16a. 

La deksesan ni alvenis sur la O- 
ranĝinsulojn kie ni ekbruligis fajron. 
La ŝipestro falis en la akvon kaj la 
fluo forkondukis lin sed oni savis kaj 
sekigis lin ĉe la fajro. Ĉe Yshoeck 
(= Glaciangulo) ni reenglaciiĝis kaj 
devis resti tie. 

La 17an de Junio matene la glacio 
tiel amasiĝis ke niaj haroj rektiĝis 


libro de Gerrit 

sur la haŭto, tiel terurc estis tion 
vidi ; ni ne povis savi la ,boa- 

ton kaj la barĝon kaj ni pen- 

sis ke tio signifas nian lastan 

vojaĝon, ĉar ni tiel terure fordri- 
vis kun la drivglacio, kaj tiel ege 

estis kunpremitaj inter glacipecegoj 
ke ŝajnis ke ambaŭ boatoj krevos en 
cent pecojn, pro kio ni alrigardis nin 
senespere ĉar bona konsilo estis ne- 
trovebla kaj ni ĉiun momenton vidis 

la morton antaŭ niaj okuloj. 

Fine en tiuj mizero kaj danĝero iu 
diris se ni povas ligi haŭseron aŭ ŝnu 
ron sur la glacion, ni povas tiri la 
barkojn sur la glacion por tiel eviti 
tujan danĝeron pro la drivglacio. Sed 
kvankam la konsilo ja estis bona, ĝi 
estis miksita kun tiu malfacilaĵo ke 
ĝi enhavis vivdanĝeron. Sed se ni 
mem ne farus ion, estus certe, ke ni 
ĉiuj pereus. La konsilo estis bona, 
sed neniu karuĝis efektivigi ĝin, ti- 
mante ke li estos formanĝegatan 
de polusursoj. Tamen la danĝero 
postulis ke oni faru ion kio es- 
tas farebla. Tial, en tia ekstre- 
ma Danĝero, mi, kiel la plej mal- 
peza el ĉiuj, sukcesis ligi kablon sur 
la konstanta glacio, rampante de unu 
fiosanta glacipecego sur alian, kaj 
venis tiel per la helpanta mano de 
Dio sur la konstantan Glacion, kie 
mi alligis la haŭseron al alta mon- 
teto. Tiam tiuj, kiuj troviĝis en la 
boatoj, sin tiris al la landglacio kaj 
unu viro povis fari pli ol ili ĉiuj povis 
fari kune antaŭe. Kaj alveninte sur 
la landglacion ni rapide elbarkigis la 
malsanulojn, antaŭe metinte tie kel- 
kajn littukojn kaj alian materialon 
sur kiuj ili kuŝu, kaj ni malŝarĝis 
ĉion el la boatoj kaj trenis ankaŭ la 
barkon kaj barĝon sur la Glacion. Per 
ĉio tio ni savis nin ĝustatempe el tiu 
granda danĝero kaj opiniis ke ni es- 
tis fortiritaj el la makzeloj del’ mor- 
to, kiel estis envere. 

La 18an de Junio ni riparis kaj pro- 
vizis niajn ŝipojn, ĉar ili estis tre 
premitaĵ per de la grandegaj glacia- 
masoj. La tutan boathaŭton ni devis 
kalfatri kaj stupi kaj ni povis meti 
diversajn gudrotukojn ĉar Dio la Sin- 
joro donis al ni lignon, por ke ni povu 
fandi Pecon kaj prepari ĉion necesan. 
Poste kelkaj el ni iris enlanden por 
serĉi ovojn, ĉar la malsanuloj tre 
sopiris ilin; Sed ni ne povis trovi ilin 
nur trovis ni kvar birdojn, sed ni suk- 
cesis nur kun vivdanĝero, inter gla- 
cio kaj tero, ĉar ni preskaŭ falis kaj 
ni estis en ne malgranda danĝero. 

La 19an estis sufiĉe bona vetero, 
la vento nordokcidenta kaj dumtage 
okcidenta kaj w.s.w., 2) sed ni restis 
ankoraŭ firme ĉirkaŭfermita en la 
glacio kaj tute ne vidis truon, kaj ni 
tial ĉiam pensis ke tiu stato daŭra- 
dos kaj ke ni ne povos forŝipi, sed 


d e ¥ e e r 

malgraŭ tio ni nin konsolis ree ke Dio 
la Sinjoro estas helpinta nin en tute 
ne antaŭ-vidita momento kaj savis nin 
kaj ke lia brako ankoraŭ ne plimal- 
longiĝis, ke li ankoraŭ povus helpi 
nin se estus lia kara volo, kaj tion ni 
kredis kio donis al ni kuraĝon. 

La 20an de Junio la vetero estis 
sufiĉe bona kaĵ la vento okcidenta, 
kaj je sudorienta Suno (7 u 30 m. a. 
m.) Claes Andriesz. ekmalsaniĝis kaj 
ni vidis ke li ne plu longe vivos kaĵ 
venis la ĉef-bosmano en nian barĝon 
kaj rakontis al ni kiel statas Claes 
Andriesz. kaj ke oni konstatis ke li 
ne plu longe restos ĉe ni, post kio 
Willem Barentsz diris: „Mi kredas ke 
ankaŭ kun mi ne longe daŭros”. Sed 
ni ne havis la supozon ke Willem Ba- 
rentsz estis tiel malsana, ĉar ni sidis 
kune kaj konversaciis kaj Willem Ba- 
rentsz legis en mia karteto, kiun mi 
estis farinta pri nia vojaĝo kaj ni 
havis ankoraŭ diversajn priparolojn 
unu al la alia. Fine li formetis mian 
karteton kaj diris al mi: „Gerrit, bon- 
volu doni al mi ion por trinki. Sed 
trinkinte li tiel naŭziĝis ke li fortur- 
nis la okulojn kaj mortis tiel neaten- 
dite rapide, ke ni ne havis tempon 
voki la ŝipestron el la alia barko an- 
taŭ ol li estis morta, tiel ke li mortis 
ankoraŭ antaŭ Claes Andriesz, kiu 
mortis iom da tempo post li. 

Ĉi-tiu morto de Willem Barentsz 
alportis al ni ne malgrandan malĝo- 
jon, ĉar li estis la plej grava gvidisto 
kaj la sola navigisto al kiu ni konfi- 
dis nin kaj kiun ni fidis. Sed kontraŭ 
Dio ni ne povis fari ion, do ni devis 
esti kontentaj. 

La 21an de Junio la glacio ekfor- 
drivis kaj Dio donis aperturon kun 
ssw-vento 3); kaj je Suno n.w. la ven- 
to ekblovis el la sudoriento kun sufiĉa 
forto kaj ni ekpretigis nin por foriri 
de tie. 

La 22an matene ventis el la sudo- 
riento kaj tie jam estis sufiĉe libera 
akvo enmare. Sed ni devis treni la 
boatojn tien trans la glacion io kio 
kostis grandan penon kaj laborc/n, 
ĉar unue ni devis treni la barkojn kun 
la enhavo trans pecegon da glacio kiu 
estis 50 pasojn longa, kaj tie en- 
akvigi ĝin kaj post tio tiri sur alian 
glacion kaj tiam refoje 300 pasojn 
treni trans la glacion antaŭ ol ni 
fakte atingis la akvon por ŝipi plue. 
Estante en la akvo ni Difavore ekve- 
lis je o.n.o.-a Suno (3h. a.m.) per 
sufiĉa vento el la sudo kaj s.s.o. kaj 
ni veturis w. kaj w.j.s. 4) ĝis je suda 
Suno (10 h. 30 m. a.m.).” 

Ĉi-tie ni forlasos Gerrit de Veer. 

Post multaj aventuroj ili atingis 
Ruslandon kaj la 29an de Oktobro 
ili survelis la riveron Maas kaj atin- 
gis la lan de Novembro de tiu jaro 

(daŭrigo p. 3) 

UNIVERSALA KONGRESO 
DE ESPERANTO 

MARSEILLE - FRANCUJO 
3—10 Aŭgusto 1957 


Unua Oficiala Bulteno 
ĜHNERALAJ INFORMOJ 


KORESPONDADO: La oficiala lingvo 
de la Universala Kongreso estas 
Esperanto. En ĉiu korespondaĵo 
nepre citu vian kongresan nurne- 
ron kaj enmetu internacian res- 
pondkuponon. 

POŜTADRESO: Universala Kongreso 
de Esperanto, 32, Cours Estienne 


daŭrigo de v. 2 

Amsterdamon. Ili ankoraŭ portis la 
Polusvestoĵn. Laŭ de Veer: 

„. en la samaj vestoj kiujn ni por- 

tis sur Nova Sembla kun peltĉapoj de 
blankaj Vulpoj, kaj aliris al Pieter 
Hasselaer, unu el la eksregantoj de 
la urbo Amstelredam (= Amsterda- 
mo) kiu ekipis niajn du ŝipojn, nome 
tiu de Ian Cornelisz. kaj tiu de nia 
ŝipestro.” 

„Het Behouden Huys”, la travintre- 
jo de la ŝiprompiĝuloj estis retrovata 
en 1871 en sufiĉe bona stato. 

La konservita inventaro trovis lo- 
kon en la „Rijksmuseum” (= Ŝtata 
muzeo) en Amsterdam. 

La lasta frazo de poemo pri Willem 
Barentsz. en kiu oni enteksis lian de- 
vizon tekstas: 

„Laŭdu Willem Barentsz kiu NE 
faras SEN DIO”. E1 ĉio evidentiĝis 
ke la Terschellinga devizo.” Dir bin 
wy for (== Por tio ni estas == Tial ni 
ekzistas) estis lia gvidstelo. 

1) o.n.o. = orientnordoriento. 

2) w.s.w. = okcidentsudokcidento. Ni 
uzas W 0= Okcidento) kiel SIG- 
NON, ne kiel literon, do same kiel 
X kaj Y aŭ ciferojn en la matema - 
tiko. Se ni uzus O de Okcidento 
ekestus konfuzon inter Oriento 
kaj Okcidento. 

S) ssw = sudsudokcidenta. 

4) w.ĵ.s. = okcident-je-sudo. (ned 
west ten zuiden, angle: west by 
south). 


d’Orves, Marceille I. - Francujo. 

BANKO: Banque James Rosa, Mar- 
seille - Konto no 4851. 

RABATOJ: Plenaĝaj aliĝontoj, kiuj 
estas individuaj Membroj de H. 
E.A. (t.e. ricevas Jarlibron) rajtas 
rabaton de F fr. 400. Edzino de 
membro rajtas rabaton de duono 
de tiu sumo, sed ne aliaj familia- 
noj. La rabato ne validas por 
gejunuloj kaj studentoj. 

MAKLERO: Aldonu makleron de 2 % 
por la Banko, pagante per ĉeko 
en eksterlando. 

KIEL PAGI ? 

1) Pere de la Oficialaj Perantoj 
de la Kongreso. 

2) Per poŝtmandatoj aŭ ĉekoj pa- 
geblaj al poŝtadreso de la Kon- 
greso. 

POŜTĜIRKONTO: Groupe Esperan- 
tiste — Marseille — No 156.15. 

KOTIZO: La kotizo restas propaĵo de 
la Kongreso, eĉ se la paginto ne 
venas. La kongresa karto estas 
persona kaj ne-transdonebla. 

ALIĜOJ: Ĝiam sendu la pagon kaj la 
koncernan aliĝilon/mendilon al 


sama instanco. 

3) Per Banko James ROSA, Mar- 
seille — No 4851. 

4) Per ĝiro: Groupe Esperantis- 
te 5 Marseille — No. 156.15. 

5) Per U.E.A. 

L.K.K. ne akceptas varojn aŭ li- 
brojn. 

DONACOJ: La donacoj montras la 
solidarecon de la esperantista fa- 
milio. Listo kun nomo de ĉiu do- 
nacinto aperos en la Kongresa 
Libro. 

Literatura Kaso: Ĝi konsistigas 
la premiojn por la Belartaj 
Konkursoj. 

Blinduta Kaso : Ĝin utiligas Ia 
Blindula Kongreso. 

Adopta Kaso: Per ĝi estas helpa- 
taj esperantistoj en nepagipovaj 
landoj. 

^REDITO: ĉiu monsumo pluspagita 
estos skribita je kredito de la kon- 
cerna kongresano, kiu ricevos ĝin 
je alveno. 

KONGRESKARTO : Kiel kvitancon 
por la aliĝo, ĉiu kongresano rice- 
vos kongreskarton. Ĝi rajtigos li- 
beran partoprenon en ĉiuj aran- 
ĝoj de la 42-a Universala Kongre- 
so. 

KONGRESDOKUMENTOJ : En janu- 
aro la aliĝintoj ricevos la Duan 
Bultenon kun pliaj informoj pri 
programoj kaj kun mendiloj por 
loĝado kaj ekskursoj. La Kon- 
gresa Libro aperos unu monaton 
antaŭ la Kongreso. La kongresa 
insigno kaj aliaj eventualaj doku- 
mentoj estos disdonataj en la 
Kongresejo. 


KONGKES-KOTIZOJ 


Gis 

3X-XII-1956 

Ĝis 

31-111-1957 

Post 

31-111-1957 

Kongresano. 

F fr. 

2.400 

2.700 

3.000 

Edz(in)o de kongresano .... 
Junul(in)o ne pli ol 20-jaraj kaj 

yy 

1.200 

1.350 

1.500 

studentoj ...... 

9f 

800 

900 

1.000 

DANKLETERO 

Ni ricevis de S.ro Alan Towsey, lo* 
ĝinta Jan van Gojenkade 19, Leiden, 
jenan leteron: , 

Antaŭ ol mi foriros al Aŭstralio mi 
tre ŝatus esprimi mian koran dankon 
al la nederlandaj esperantistoj — kaj 
ili estas multaj — kiuj montris al mi 
tiom da amikeco kaj gastameco dum 
mia restado en via lando, kaj kiuj per 
tio igis tiun restadon tiom pli feliĉa 
kaj pli ĝuebla. 

Mi pensas precipe pri tiuj esperan- 
tistoj en Alkmaar, Leeuwarden, Tĵerk- 
werd, Groningen, Apeldoorn, Amster- 
dam, Leiden, Den Haag kaj Rotter- 
dam — tro multaj por nomi unuope! — 
kiuj tiom faris por mi, kaj mi estus 
tre danka al vi, se vi presigus en via 
gazeto ĉi tiujn malmultajn vortojn de 
estimado. 

Vivu la nederlandaj esperantistoj. 

La via sincera 
Alan Towsey 
Delegito de U.E.A., en 
Parkes, N.S.W. Aŭstralio. 


LASTUDANTO 

Jen la ĝustaj vorioj de 

Ekzerco 34 A: 

1: pezas; pesi; pesilo. 2: poŝtaĵon; 
poste; postaĵon. 3: plaĝo; plago. 4: 
placo; plaĉo; 5: diskuti; displuton. 6: 
prujno; prunoj. 7: roso; rozo. 8: eks- 
pozis; eksponis. 9: cirklon; cirkelo. 
10: heliko (rampanta besteto, kiu 
portas sian „domon” spiralforman 
sur sia dorso; le sen-„doma” parenco 
estas la „limako ,, ); helico. 

Jen la ĝustaj formoj de la partici - 
poj de 

Ekzerco 33 B: 

1: la leterora sendatcm (la participo 


Niaj Ekzamenoj 

La 3-an de novembro okazos la ek- 
zamenoj por la E-kaj M-diplomoj en 
Utrehto. Oni anoncu sin kiel eble plej 
baldaŭ ĉe F.ino H. M. Mulder, Zilver- 
meeuwŝtr. 29, Badhoevedorp. 


Jugoslava S.ano (juĝisto) deziraŝ 
korespondi kun nederlandaj geĵuristoj 
i.a. pri profesiaj aferoj. Tiu, kiu ha- 
vas intereson, skribu al: F.ino Th. v. 
d. Beijen, Rijksstraatweg 90, HAAR- 
LEM. • ■.**■,* 


pasiva diras ion pri la substantivo 
„leteron ,, ) do bezonas la adjektivan 
finaĵon -a kaj krome la akuzativan 
formon). 2: Letero ricevita (adjek- 
tiva participo sen n, ĉar la substanti- 
vo estas subjekto de la frazo) signi- 
fas respondorc, (pro preseraro la n 
mankis; post „signifi” sekvas akuza- 
tivo) skribofan (la participo diras 
ion pri la substantivo „respondon”, 
do havu akuzativan formon; „respon- 
don, kiun oni skribos” — skribotan 
respondon aŭ respondon skribotan). 
3: skribotaj leteroj. 4: plenumataj 
(intencoj, kiujn oni plenumas — plen- 
umataj intencoj). 5: skribanfe (la 
frazon „eĉ dum mi ne skribas ,, ni 
povas koncizigi per aktiva participo, 
kiu havu adverban formon, ĉar ĝi 
anstataŭas adverban subpropozicion: 
„eĉ ne skribante”). 6: ne ricevante 
(= kiam vi ne ricevas; do aktiva 
participo adverba, ĉar mankas la 
subjekto; la alpensebla, logika sub- 
jekto estas tiu de la ĉefpropozicio); 
forgesafa (ankaŭ: forgesita, sed nepre 
ne aktiva participo). 7: ŝatatajn kaj 
amatajn (participaj epitetoj ĉe la 
substantivo „personojw”, tial la finaĵ- 
ojn j kaj n; oni povus uzi en ĉi tiu 
frazo ankaŭ la aktivajn participojn 
„ŝatawtajn” kaj „amantajn ,, ) sed tiu- 
kaze la frazo havus alian signifon: 
ŝatata persono: = persono, kiuw mi 
ŝatas; ŝatanta persono = persono, 


Anonco 

En ia Administra Oficejo de UEA 
estas loko por oficist(in)o, bone kon- 
anta la Ĥngvon kaj movadon, kapa- 
bla memstara labori. Scio pri libro- 
tenado estas rekomendo. Interesiĝo 
pri la Asocio nepra kondiĉo. Salajro 
laŭ kapablecoj. Loĝeblecoj ekzistas. 
Leteroj kun detalaj informoj pri 
kvalifikoj kaj antaŭaj oficoj al la 
Administranto de U.E.A., F-ino M. 
H. Vermaas, Eendrachtsweg 7, Rot- 
terdam. 


kiu m in ŝatas; ankaŭ tian oni ne fot* 
gesas). 8: havante; ilustritan (diras 
ion pri la substantivo „kartow”; ne 
„ilustratan,/ ĉar oni ne ilustras, sed 
ilustris la karton). 9: afrankita (la 
komenca litero a mankis preserare; 
sen akuzativa finaĵo, ĉar estas objek- 
ta predikativo = bepaling van ge- 
$teldheid). 10: pagitan (la amiko jam 
pagte, dtf dankante kaj 

estimante (neprc ^vcrbajn ka^ ak- 
tivajn participoĵn ĉi ^ 


NOVAJ EKZERCOJ: 

Ekzerco 35 A: 

Tien, ki§ eŝtas streketo, meiu la 
vorton ke, kiii(n), kio(n), tio(n) aŭ 
tiu(n): 

1: „Sinjoro, kio estas —- ?” 2: „ĉu 
vi aludas — librojn? ,, 3: „Ĵeŝ, mi de- 
zirus rigardi — librojn, — staras kon- 
traŭ — staplo.” 4: „Bonvolu trafoliu- 
mi — libron; mi estas certa, — ĝi 

plaĉos al vi.” 5: „Mi scias,-libro 

interesos min, ĉar mi legis recenzon 
pri ĝi.” 6: „Sed —, — diras reeen- 
zisto, ofte estas tre persona opinio. ,, 
7: „Vi pravas. —, — laŭdas unu recen- 
zisto, ne plaĉas al alia. ,, 8: „Jes kaj 
—, — ne taŭgas laŭ recenzistoj, la 
legantoj ofte tre ŝatas. ,, 9: „Mi kre- 
das, — la recenzinto de — libro estas 
prava.” 10: „Mi komprenas, — est- 
as ĝuste — libro, — vi deziras.” 


Ekzerco 34 B: 

Faru per ĉi-subaj vortoj po unu 
frazo, el kiu klare montriĝas, ke vi 
bone komprenas la signifon de la 
vorto: 

1: Gargari. 2: Kartavi. 3: Karno. 4: 
Viando. 5: Fava. 6: Favora. 7: Frizi. 
8: Frosti. 9: Gaso. 10: Gazo. 

Ekzercojn korektotajn gelegantoj 
sendu (kun poŝtmarko vor la resen - 
do!) al la komvilinto de la rubriko: 
S. S. de JONG Dzn, Waltaweg 3, 
TJERKWERD (FrJ. 

SKBIBA KUESO 

Sub la gvidado de S.ano Vandevel- 
de el Gent, la koresponda kurso evo- 
luiĝis ĝis la nunmomente plej aktiva 
servo de nia Ligo. 

Sekve de du longaj artikoloj, mo- 
dele kunmetitaj, en „De Gentenaar’* 
kaj „HET VOLK”, la novaj adeptoj 
alfluis, tiel rapide ke S.ano Vande- 
velde proponis al la sekretario ĉesi 
dum almenau du monatoj la propa- 
gandon. 

Vere ĝojiga fakto estas ke inter la 
novaj kursanoj estas diversaj perso- 
noj kiuj posedas universitatan gradon. 

Ciuj ricevis jam paketon da propa- 
gandaĵoj, kaj kelkaj dankis per entu- 
ziasma letero. 

Ni komunikos la adresojn de tiuj 
kiuj loĝas en la agadtereno de iu sek- 
cio al lies sekretario. 

VARBU REKLAMOtlN POR UA JARLI- 
BRO DE UEA 

IIEA atentigas niajn gemembrojn 
je la jena : 

* Estu konscia pri la unika kaj 
potenca reklamilo, kio estas nia 
jarlibro, ja aperanta kaj regule 
uzata en pli ol 80 landoj. 

* Per kiu alia rimedo firmaoj de- 
pendantaj de internacia publiko 
povas atingi ĉiujn angulon de la 
mondo en la sama momento?! 
Konvinku ilin pri ilia propra in- 
tereso! 

Per belaj, modernaj, trafaj rekla- 
moj de turistoficejoj, hoteloj, vojaĝ- 
entreprenoj, komercaj artikloj ktp. 
nia jarlibro ricevos ĉiam pli gajan as- 
pekton kaj fariĝos ĉiam pli interesa 
legaĵo. 

Pro la ĝenerala altiĝo de la prezoj 
ankaŭ niaj prezoj devis finfine altiĝi, 
sed ankoraŭ ili estas el komerca vid- 
punkto treege malaltaj en komparo 
kun la tarifoj de multe malpli vaste 
dissendataj eldonaĵoj. Jen la prezoj: 

por 1 paĝo: 865 F 

por V 2 paĝo: 430 F 

porli paĝo: 215 F 

Ĉiu varbinto rajtas depreni 10 % je 
la ensendo de la reklamsumo. Men- 
dojn kaj pagojn oni sendu al ĉefdele- 
gito, peranto aŭ rekte al la Admini- 
stra Oficejo. La mendoj atingu nian 
oficejon nepre antaŭ la 15 a de okto- 
bro 1956. 

Kia bela okazo por pliriĉigi la ka- 
son de niaj sekcioj; 10 % de tutpaĝa 
reklamo ja estas 86,5 F ! Rapide- 
gu do, la plej ultima dato estas la 
15.10.1956. Sed ĉiuj gemembroj de 
sekcio kapablas multe varbi en unu 
semajno ! 


Flandra Ligo Esperantista. 

Prezidanto : Gerard Debromvere , Magdalenastraat 29, Kortrijk. 

Sekretario: Maertens G„ Pr. Leopoldstr. 51, St.-Kruis , tel. 33445 (dumla ofichoroj). 
Kasihtino : F-ino J. Terrijn, Raapstraat 74 , Gent. 

Biblioteko : E. A. Koot, Joh. de Meesterstraat 12, Utrecht (Nederland) 

U.E.A. peranto: Dr. F. Couivenberg, Koninginnelaan 14 , Blankenberge P.C. 4161.35. 
Redakcio F.E.: Drs. Fern. Roose, Ste. Klaradreef 59 , Brugge . 

Koresponda kurso: H. Pirennelaan 25, Gentbrugge. 


ESPERANTO KTIRSOJ 


KORESPON D AN ONCO 


BRUGGE kaj GENT organizis no- 
van kurson. Bonan sukceson. Pri ali- 
aj ni ankoraŭ ne estas informitaj. S. 
ano Mortelmans el Gent deĵoras nun- 
tempe en la ateneo de Bruĝo. Ni Es- 
peru ke ankaŭ li povas baldaŭ organi- 
zi kurson, kaj transdoni la rikolton al 
la sekcio. 


NIA PREZIDANTO FESTAS ! 

La filino de Gesamidoanoj Debrou- 
were edziniĝis al S.ro A. Pauwels la 
13.9.56. Korajn gratulojn por la fe- 
liĉa paro kaj por la tiel ŝatataj ge- 
patroj. 


„KLAVAR-PIANO-DUO” 


Tiu „DUO” volonte ludas en Espe- 

ranto-rondoj kaj -kluboj. Kaj. 

la „DUO” ludas senpage. Do vi nun 
povas havi profesiajn pianistojn eĉ 
senpage. La „DUO” postulas nur la 
repagon de la vojaĝelspezoj kaj, se 
necese, la tranoktadon. 


La repertuaro estas tre alloga! 

La Espero F, de MOnM 

La Vojo Fr. Moolenaar 

La Esionto esias Nia Fr. Moolenaar 


Rnsa Valso 
Hispanaj Dancoj 
Sonato 

Marŝo Militista 
Virina koro 
Countrg Gardens 
Ladye Greenleeves 
Shephers’ Hey 

k.t.p. 


S. Bortkiewicz 
M. Moszkowski 
W. A. Mozart 
Fr. Schubert 
J. Strmiss 
) Malnovaj 
) anglaj 
) dancoj 

k.t.p. 


S-ro Valkenier volonte ion rakon- 
tos en Esperanto pri la verkoj aŭ 
komponistoj, ĉar la aŭskultantoj tre 
ŝatas koncizan klarigon. 

Bedaŭrinde la „DUO” ne havas mul- 
tajn liberajn vesperojn. Do se vi de- 
ziras inviti ilin, skribu tuj! 

Kun koraj salutoj, 
„KLAVAR-PIANO-DUo” 

Maasstr. 77-111 - Tel. 99559 
Amsterdam-Zuid 


F-ino Eva Bittnerova 
Pardubice 
Labska 146 
ĉehoslovakujo. 


daŭrigo de p. 1 

multo da akvo povu esti forigata kaj 
tial oni metas en la drensulkojn dren- 
tubojn kaj la sulkoj estas plenigataj 
per tero tiel ke sub la surfaco de la 
grundo troviĝas vasta reto de drentu- 
boj per kiuj la akvo kvazaŭ aŭtomate 
povas forflui al fosaĵoj kaj pli gran- 
daj kanaloj por fine atingi la pumpi- 
lojn. Laŭ la nunaj kalkuloj oni be- 
zonos por ĉi tiu poldero proksimume 
100 milionojn da drentuboj, kiuj kune 
havos longecon de proksimume 33000 
K.M. 

Kiam la tero estos sufiĉe seka oni 
komencos la pretigadon de la vojoj 
kaj la fosadon de pliaj kanaloj por 
ke oni povu facile transporti la nece- 
sajn laboristojn kaj maŝinojn. ĉiuj 
tiuj laboroj apartenas al la periodo 
de la t.n. malfermado de la terenoj. 
La transformigo de la sterila, malri- 
gida kaj malbone irebla tereno al nor- 
malaj kulturkampoj okazas pere de 
agrikulturaj laboroj kaj sekvanta en- 
konduka agrikultura ekspluatado. 

Se ĉio laŭplane efektiviĝos oni po- 
vos jam en 1960 rikolti la unuan gre- 
non kaj aliajn produktojn de ĉi tiu 
poldero kaj tiam Nederlando havos 
denove 54000 hektarojn da kulturebla 
grundo. Kune kun la jam tute pretaj 
Wieringermeer-poldero kaj la Nord- 
orienta poldero, kiuj respektive am- 
pleksas 20.000 kaj 48.000 hektarojn 
Nederlando akiris jam 122.000 hekta- 
rojn da bona kulturebla grundo, kiu 
donos al multaj homoj laboron kaj 
nutraĵon. Sed tio estas ankoraŭ ne 
ĉio. Oni ja faris la planojn kaj antaŭ- 
preparajn laborojn por la sekigado 
de du aliaj partoj de la iama Suda 
Maro nome Suda Flevolando kaj la 
Markerwaard, kiuj respektive havas 
surfacon de 45000 kaj 56.000 hekta- 
roj. Kiam do ĉiuj polderoj estos pre- 
taj la nove akirita tero el akvo am- 
pleksos entute 225.000 hektarojn. Tio 
estas pli ol la plej malgranda nuna 
provinco de Nederlando. 

F. Weeke . 

Hanna Kobylinski: „La Revolucio 
de Ĉinio.” E1 la Dana lingvo tradukis 
C. Graversen. Eld. SAT. 

Avenue Gambetta, 67 Paris (20) 94 
p. Formato 14 x 19. Prezo: 0,70 dol. 
aŭ 250 fr. fr. 

Kiu kaj kio estas tiu Hanna Koby* 
linski? Bedaŭrinde ke tradukinto aŭ 
eldoninto ne aldonis biografian note* 
ton. ĉiuokaze ŝi skribis rimarkindan 
libreton. Ni, kiuj tiel malmultc scias 
pri tiu mistera lando, lernas en tre 
klara kaj konciza maniero, la milja* 
ran antikvan ordon en tiu lando, pos- 
te la enpenetradon de okcident-Eŭro- 
paj ideoj, la revoluciojn (jes, revolu- 
cioj), la nunan regsistemon, la rila- 
tojn kun najbaraj landoj, kaj fine du 
problemojn: 1) Ĝinujo kaj UNO. 2) 
Formosa. 

Unu tre grava manko: la verko ne- 
niel pritraktas la religion en la nova 
Cinujo. Mi persone ankaŭ bedaŭras 
ke ne enestas kelkaj paĝoj pri la in- 
struo de Sun-Yat-Sen. Li estas senes- 
cepte konsiderata kiel la patro de la 
nuna Cinujo kaj lia instruo estas in* 
teresega. La verkistino donas tro, 
malmulte. Estas ankoraŭ alia afero 
kiun mi bedaŭras; nome ke la libro 
ne sciigas al ni kiamaniere la revo- 
lucio efektiviĝis ĉe la Ĉina popolo. 
Ĝi nur diras ke ĝi „okazis proporcie 
sensange, kvankam tre multaj grand- 
bienuloj estis ekzekutataj” kaj ke 
„linĉo estis leĝe malpermersita, sed 
en la praktiko estis neeviteble, ke 
maljusto kaj perforto okazis kontraŭ 
sendefendaj akuzitoj” (p. 51). Sed ni 
ŝatus seii ĉu tie okazis ekz. la sama 
kiel okazis dum la Franca revolucio. 
Kaj se jes (ni persone ne dubas pri 
tio) tiam ni konkludas al tre nigra 
makulo sur tiu paĝo de la Ĉina histo- 
rio. Kaj oni ne rakontu al ni ke tiel 
aŭtoritataj gvidantoj kiel Mao-Tse 
Tung k.a. ne kapablis haltigi tion. 
Kaj same kompreneble, ni tiam emas 
kompari kun Hindaj figuroj kiel 
Mahatma Gandhi, kun lia senper- 
forta metodo. Fine, post la le- 
gado de tiu, mi rediras, tre interesa 
libreto, frapas nian atenton rimarkin- 
da paraleleco inter la okazintaĵoj en 
la landoj Germanujo, Italujo, Rusujo 
kaj ĉinujo. Unue socia kaj politika 
situacioj kiuj fine ne plu estis tolere- 
blaj. Poste renverso de la reĝimo. 
Poste intercivitanaj luktadoj kiuj kon- 
dukas al la potenco de unu partio kaj 
de unu persono. Rezulto: socia nive- 
ligo; tute ne libereco. Mi ne volas 
diri per tio ke ĝenerale ne venis mul- 
taj plibonigoj; sed nur ke ni estas an- 
koraŭ tre malproksime de la ideala 
homaro kaj ke 3a politikaj gvidantoj 
eble ne multe faras por atingi tiun 
idealon. Ankoraŭ alia penso trudas 


G R A F S O 


sin al ni: kial la unuaj misiistoj agis 
preskaŭ ekskluzive religie (kun flega- 
do kaj instruado) kaj ne socie? Ĉu 
ili ne antaŭvidis ke je la fino ili per- 
dus? Rilate tion, oni ankaŭ ne rakon- 
tu ke tiuj misiistoj estis servistoj de 
fremda kapitalismo aŭ io simila. Tio 
estas mensogego. Ili iris tien kiel 
plej puraj idealistoj. Nur, eble, ili ne 
sufiĉe klara vidis. 

Lingvaj rimarkoj: La fakto ke la 
literatura komitato de SAT, kontrolis 
la libron estas garantio pri lingva 
ĝusteco. Tamen mi plej forte mala- 
probas la troan uzon de akuzativo. La 
ekzemplojn „ ...metis la registaron 
antaŭ problemojn” (p. 13) „..unuigi 
en unu movadon la kamparanojn.. (p. 
17) „..kolektis siajn revoluciulojn en 
unu partion.. (p. 19) „..estis kunigebla 
en unu nacio n.” (p. 20) „..turnis sian 
agadon kontraŭ la armeojn.. (p. 26) 
„..metis antaŭ il in.” (p. 36) mi devas 
absolute kondamni. 

La vorto uverturo estas muzika ter- 
mino kaj do ne ĝuste uzita je paĝo 30. 

Fine mi bedaŭras la tielan dividon 
de la vorto Sove-tunio pro alia linio. 
Preferinde estus Sovet-Unio sen strek- 
eto. 

Tre rekomendinda libro! Sed bedaŭ- 
rinde ke ĝi ne estas bindita ĉar ĝi 
meritas lokon en biblioteko. 

NYT. 


SVEDA POEMARO, tradukis Mag- 
da Cralsson; 112 pĝ. 14,5 x 17,7 cm.; 
blua bindo kun ora titolo. Eld.: Eldo- 
na Societo Esperanto, Stockholm. 

Prezo: 6 sv. kr. (f 4,50). 

Per kantoj kaj poemoj oni ekkonas 
la animon de popolo; tial ĉiu nacia 
poemaro en Esperanto estas simpatia 
eldono, kondiĉe ke traduka tasko estu 
entreprenita de multflanke lerta espe- 
rantisto. 

Tradukado de poemoj ja postulas 
pli da kapabloj ol tradukado de pro- 
zo: oni kvazaŭ trasentu la sentojn de 
la poeto por penetri ĝis la kerno de 
la poemo. Nur tiam la tradukanto 
kapablas esprimi la sencon de la ma- 
terio same aŭ preskaŭ same flue kaĵ 
glate kiel en la originalo. 

La tradukan taskon de SVEDA 
POEMARO prenis sur sin Magda 
Cralsson, konata ne nur en la skan- 
dinavaj landoj, sed ankaŭ jam inter- 
nacie. Dum la legado evidentiĝas, ke 
laŭdaj paroloj de d-ro Szilagyi en sia 
enkonduko de la libro pri la tradukin- 
tino kaj ŝiaj produktoj ne estas sen- 
bazaj aŭ troigitaj. Escepte de tre 
malmultaj malglataĵoj, kiujn eĉ la 
plej sperta tradukisto ne scias eviti, 
la poemoj estas kvazaŭ reverkitaj en 


flua, ofte eĉ dolĉe sona Esperanto. Ne 
ĝenas torgaĵoj kaj krudaj vortinver- 
soj, tiom kutimaj en pluraj tradukitaj 
poemoj. Krom tio la tradukintino 
pruvis disponi pri admirinda arto; 
virtuoze ŝi scias krei belajn kaj kla- 
rajn vortkunmetojn, traplektante la 
tutojn per tuj kompreneblaj derivaĵoj. 
Malavare, sed nenie superflue, trude 
aŭ afekte — kiel kelkaj aliaj tradu- 
kistoj kutimas fari — ŝi scias apliki 
verbojn, rekte derivitajn de adjektivoj 
aŭ substantivoj, ekz.: li knaras, avar - 
as; vi senharas — pli grandas la peko 
skisp-uri frosta forbluas dolĉas 
akvo klara — purpuras la diantoj 
tili’ en somermeza beV almuras flor- 
folie — kiel neĝo malpeze kristalas 
— frostklaras la ĉieV — (blu-bluas 
ĉielmuslin’ — dum vesperhor* trank - 
vilas —- ho, dolĉas la alveno — la ter y 
tempestas k.pl.aliaj. Trafa estas la 
esprimo lun’ malkreske iras; de ritmo 
postulita, sed pro tio ĝuste logika 
post unu alia (anst. la kutima unu, 
post alia). 

Nur unu fojon la tradukintino estis 
devigita uzi akuzativan formon de ak- 
tiva objekto kune kun akuzativa pasi- 
va objekto: nin donas scion pri Di-voV 
(la ritmo ne permesis korektan uzon 
de aj f ni). 

La poemaro ampleksas 74 poemojn 
de pli ol 30 diversaj poetoj, inter kiuj 
kelkaj ankaŭ internacie sufiĉe kona- 
taj. La elekto de la materialo kaj de 
la fontoj ŝajnas al mi laŭdinde farita. 
Kaj kvankam ne povante juĝi pri la 
traduka ĝusteco, mi havas senrezer- 
van laŭdon por la tradukaj pureco kaj 
korekteco. 

A1 ĉiu amanto de sentoplenaj poe- 
moj, kaj al ĉiu kiu scias taksi laŭva- 
lore la flekseblecon de Esperanto en 
poezio, tiu ĉi poemaro estu nepre re- 
komendata. 

G. J. D. 


ESPEEANTO EN LA FILMOJ 

La listo de la filmoj, en kiuj la in- 
ternacia lingvo estas uzata, plilongi- 
ĝas. La filmaktoro Lew Ayres uzas 
tiun lingvon kaj esperas verki libron 
en ĝi. Tiu libro, dediĉota al la diver- 
saj religioj en la mondo, estus poste 
transverkata en filmo. 

Aliparte Esperanto estas uzita — 
en pli aŭ malpli gravaj proporcioj — 
en la sekvantaj filmoj : „Road to 
Singapore”, „Idiot’s Delight”, „The 
Dictator”, „Neutral Port”, „The Her- 
mit of Samburay”, „Conspiracy” kaj 
„Von Himmel gefallen”. 

(el „Le Peuple” 28.8.56) 



